ພັກລັດຖະບານໄຕ້ຫວັນ ​ທີ່​ນິຍົມ​ຈີນ ເສຍພື້ນທີ່ ຫຼາຍແຫ່ງ ໃນການເລືອກຕັ້ງ ທົ່ວເກາະ
​ພັກຊາດ​ນິຍົມ Nationalist Party ​ເສຍ​ຕຳ​ແໜ່​ງ​ຂັ້ນສູງ​ໃນ​ 8 ຕົວ​ເມືອງ ​ແລະ ​ເຂດມົນທົນ​ຕ່າງໆ ລວມທັງ ນະຄອນຫລວງໄທ​ເປ ທີ່​ເປັນ​ເຂດ​ທີ່​ໝັ້ນຂອງ​ພັກ.
ນາຍົກລັດຖະມົນຕີໄຕ້ຫວັນ ໄດ້ລາອອກຈາກຕຳແໜ່ງ ຫຼັງຈາກ ພັກທີ່ນິຍົມຈີນ ຂອງລັດຖະບານຂອງທ່ານ ໄດ້ຮັບການປະລາ ໄຊ ຢ່າງໜັກ ເກີນຄາດໝາຍ ໃນການເລືອກຕັ້ງຂັ້ນທ້ອງຖິ່ນ ໃນທົ່ວເກາະນັ້ນ ນາຍົກລັດຖະມົນຕີ Jiang Yi-huah ຖະແຫລງຢູ່ກອງປະຊຸມ ນັກຂ່າວ ໃນວັນເສົາວານນີ້ ວ່າ ທ່ານຮັບເອົາຄວາມຮັບຜິດຊອບ ສຳຫລັບການເສຍໄຊ ຂອງພັກຊາດນິຍົມ Nationalist Party ຫຼືຈີນຄະນະຊາດ ພັກດັ່ງກ່າວ ທີ່ມີອີກຊື່ນຶ່ງ ຄື Kuomingtang ຫຼື KMT ເສຍຕຳ ແໜ່ງຂັ້ນສູງໃນ 8 ຕົວເມືອງ ແລະ ເຂດມົນທົນຕ່າງໆ ລວມທັງນະຄອນຫລວງໄທເປ ທີ່ເປັນເຂດທີ່ໝັ້ນຂອງພັກ ມາເປັນເວລາດົນນານນັ້ນ ອີກດ້ວຍ ການຢັ່ງຫາງສຽງກ່ອນການເລືອກຕັ້ງ ໄດ້ຄາດຄະເນວ່າ ພັກຈະເສຍພຽງ 3 ເຂດເທົ່ານັ້ນ ຜົນທີ່ອອກມາ ຊີ້ໃຫ້ເຫັນວ່າ ບັນດາຜູ້ປ່ອນບັດບໍ່ເພິ່ງພໍໃຈ ນຳປະທານາທິບໍດີ Ma Ying -jeou ແລະ ນະໂຍບາຍຂອງທ່ານ ໃນການສະແຫວງຫາສາຍພົວພັນ ທີ່ແໜ້ນແຟ້ນຂຶ້ນ ກັບຈີນແຜ່ນດິນໃຫຍ່ນັ້ນ ການເສຍໄຊໃນຄັ້ງນີ້ ຈະສົ່ງຜົນເສຍຫາຍ ແກ່ໂອກາດຂອງພັກຊາດນິຍົມ ໃນການທີ່ຈະໄດ້ຍຶດຄອງຕຳແໜ່ງປະທານາທິບໍດີໄວ້ ໃນການເລືອກຕັ້ງຄັ້ງປີ 2016 ທີ່ຈະມາເຖິງນີ້